
Radu Lucian Alexandru 


Zi de mai 


Am scris, pe hârtie, 

cu vorbe aprinse, prin versuri, 
uneori calde, alteori închise, 
uneori definitive, 

alteori orientative, 

câteva poezii animalice, 

30 la număr, 

în zi frumoasă, de sens, 2012, 
în zi de primăvară, în 3 mai, 
între ceasul 0 şi ora 24, 

sub muză pământeană 

şi astrală, 

sub influență lunară şi solară. 


Acum urmează 

să le rostiţi şi voi, 

în forma lor finală, 

cu voce tare, 

în minte sau în cântec: 
citiţi deci şi recitati, 
cântaţi şi vă întristaţi, 
jucaţi şi dansati, 

iubiţi şi vă bucurati, 
evident după caz... 


Mişcaţi-vă inima şi mintea 
prin semne de lume, 
trăiţi sensurile vieţii 
sub chip serios, 
dramatic, tragic, 

comic sau duios: 

prin vorbe, prin muzică, 
prin povestiri şi glume 
şi nu uitaţi 

să preţuiţi animalele 
căci toate au viaţă 

şi toate au nume! 


Poezii animalice 


3.5.12 - 0.50 + 6.5.12 - F 
Căţeluşul 


Căţeluşul tău alerga pe câmpie 

cu o floare de liliac în gură. 

Tu îl chemai să ţi-o aducă ţie, 

el o purta spre mine cu mândrie: 

- Ham, ham: băi nene am o floare... 

Ham, ham, ham: ia priveşte ce culoare! 
Ham, ham: e a mea şi-s mândru tare: 

de floare, de culoare, de mine şi de soare... 


- Căţeluşul tău e tare frumos: 

e mic, simpatic şi durduliu. 

Cu urechiuşele lui bleguite drăgăstos 
saltă prin iarbă ca un zmeu pufos: 

- Ham, ham: vremea îi faină, floare am; 
ham, ham, ham: colorată violet; 

ham, ham: mai stâng două fac buchet: 
de flori, de culori, de raze şi de sori... 


- Vino încoace ştrengar mic 

şi dă-mi floarea aceea mie 

că altfel o scapi din gură şi o rătăceşti 
printre iarbă şi flori de primăvară târzie... 
- Ham, ham: floare am şi am buchet; 
ham, ham, ham: tot copacul violet; 

ham, ham: lumea-i a mea şi-s fericit tare: 
am floare, am culoare şi mă joc la soare... 


- Lasă că-l chem eu pe pufii acesta bălai: 

- Haide puiuţ, haide la mine în braţe... 

Ce ai tu în gură? O floare de mai? 

Hai să-i dăm Florinei semnul acesta de rai... 
- Ham, ham: ia o floare şi un buchet: 

Ham, ham, ham: tot copacul violet... 

Ham, ham: viaţa se naşte sub raze de soare, 
de floare, de culoare, de joc spre încântare... 

3.5.12 - 1.45 + 6.5.12 - F 
Pisica 


Priveşte cum se mişcă stăpâna şi pisica, 

cum se plimbă pe stradă mâţa şi gagica! 

Cum merg ele prin parc să se joace cu gâzele, 
să-şi mişte blana şi încheieturile... 


Ce pisică, ce pisică, ce pisică! 

E zglobie, e şireată, e cochetă... 

- Tu ce-ai rămas mă cu ochii beliţi după domnişoară? 
Lasă-i pisica în pace că prinde şoareci diseară! 


Pisica e deşteaptă şi demnă de admirare 

că ştie să-şi scoată stăpâna la plimbare: 

că ştie să o alerge prin parc că să prindă fluturi 
până golesc bărbaţii două beri de conţinuturi! 


Ce pisică, ce pisică, ce pisică! 

E zglobie, e şireată, e cochetă... 

- Tu ce-ai rămas mă cu ochii beliţi după domnişoară? 
Lasă-i pisica în pace că prinde şoareci diseară! 


- Hai să nu mai stăm! Să comandăm degrabă... 

Uite o pisică şi o chelnăriţă: te bagi tu în seamă? 

- Domnişoară scumpă, dragă, te rog, pentru mine o bere 
iar pentru dânsul la fel, dacă ţi-o va cere... 


Ce pisică, ce pisică, ce pisică! 

E zglobie, e şireată, e cochetă... 

- Tu ce-ai rămas mă cu ochii beliţi după domnişoară? 
Cheamă gagicile noastre încoace că se face seară 

şi noi le aşteptăm cu muzică şi dans de primăvară! 


Poezii animalice 


3.5.12 - 2.40 


Vaca 


Ion are o vacă în grajd, care îi dă lapte, 
care rumegă fân muncit prin brave fapte: 
cosit, înturnat, adunat, cărat şi în şură aşezat. 


Vaca are o slugă în curte, care îi dă de mâncare, 
care munceşte ca sclavul toată vara pe hotare: 
coseşte, adună, încarcă şi în şură iarba o descarcă. 


Vaca stă liniştită şi rumegă cu mare nepăsare 
iar când îi e foame sau sete mugeşte o chemare: 
- Muuu, muuu, vino Ioane, tuu, 

muu, muu, vino acuu... 


Ion stă agitat şi mai bea o tărie, cu Mărie, 

iar când aude vaca, gată paharul şi se duce să vie: 
- Muuu, muuu şi iară muu, 

taci nesătulo că viu acu... 


Vaca stă relaxată şi rumegă o iarbă, 

se plimbă la păşune, se duce natura să o soarbă: 
- Muuu, muuu, ce bine e tuu! 

Muuu, muu ce bine e acuu... 


Maria stă spre seară, în prispă, mai să adoarmă. 
Ion o strigă şi o zoreşte în grabă: 

- Muuu, muu! Nu auzi tu? 

O venit vaca, mulge-o acu... 


Maria se scoală bezmetică şi cu greu se îndeamnă, 
spre şură se îndreaptă şi vaca o leagă: 

- Muuu, muu! Acuma-i acu! 

Muu, muu... Dă-mi lapte acul... 


Radu Lucian Alexandru 
3.5.12 - 3.35 


Taurul 


Era o constelație pe cer, din stele fixe, 
coborâtoare în adieri de nuanţe astrale imprecise... 
Şi erai tu - preaiubită - născută în zodia Taur, 

poate un pic nefericită că nu te-ai născut balaur... 
Poate un pic nefericită că nu te-ai născut balaur... 


Şi zice aicea jos în carte că tu eşti calmă şi senină, 
când tu, de fapt, năvăleşti peste mine ca o fată virgină... 
Şi tot aicea scrie că ai fi sociabilă şi comunistă 
dar stilul tău de luptă mie îmi spune că eşti capitalistă! 
Stilul tău de luptă mie îmi spune clar că eşti capitalistă! 


Horoscopul tău susţine că ai fi semn de pământ, 
trupul tău însă, vezi bine, mă face să mă înfierbânt... 

Şi astroloaga de serviciu scrie că azi nu eşti alunecoasă, 
însă eu văd acum prea bine: tu eşti periculoasă! 

Te rog să mă crezi pe mine: tu chiar eşti periculoasă! 


Este o constelație pe cer, din stele fixe, 
coborâtoare în adieri de nuanţe astrale imprecise... 

Şi mai eşti şi tu, preaiubită, născută în zodia Balaur, 
poate un pic nefericită că nu te-ai născut Taur... 

Poate, doar un pic nefericită, că nu te-ai născut Taur! 


Poezii animalice 


3.5.12 - 4.20 + 6.5.12 - RF 
Boul 


Taurul e plin de dorinţe senzuale, 

el e uşor de purtat spre plăceri orientale 
şi se potoleşte doar când se odihneşte... 
Vaca se lasă mânată şi dusă de la spate, 
ea merge la arat sperând la bucate 

şi se potoleşte doar când se linişteşte: 


- Muuuu, muuuu, muuuu... 
Suflă vântuuu, uuu, uuu, uuuu, 
trece timpuuu, uuu, uuu, uuuu... 
Muuuu, muuuu, muuuu... 

Uuuu, uuuu, uuuu... 


Boul este lent dar nu este prost, 

el se linişteşte dacă tine post, 

dacă se opreşte şi nu mai munceşte... 
Vaca e o fiară aparte, uşor ascultătoare, 
cât timp nu ştie carte cu semn de liberare 
şi astfel se păcăleşte cu vis de poveste: 


- Muuuu, muuuu, muuuu... 
Suflă vântuuu, uuu, uuu, uuuu, 
trece timpuuu, uuu, uuu, uuuu... 
Muuuu, muuuu, muuuu... 

Uuuu, uuuu, uuuu... 


Boul trage la jug că el nu e taur, 
vaca trage la plug, adunând tezaur... 
Ei se relaxează doar când meditează: 


- Muuuu, muuuu, muuuu... 
Suflă vântuuu, uuu, uuu, uuuu, 
trece timpuuu, uuu, uuu, uuuu... 
Muuuu, muuuu, muuuu... 

Uuuu, uuuu, uuuu... 


Radu Lucian Alexandru 


3.5.12 - 4.50 
Oaia 


- Beee, beee, beee... 
Nu-mi luaţi mieluţul meu, 
scumpul mamii, dragul meu... 


- Beee, beee, beee... 
Nu mă lăsa mamă să mă ia, 
scumpă mamă, draga mea... 


- Beee, beee, beee... 
Unde îl duci stăpâne şi ce faci cu el, 
scumpul mamii, dragul meu? 


- Beee, beee, beee... 
Unde mă duc mamă şi ce fac cu mine? 
Scumpă mamă... numai bine!! 


- Beee, beee, beee... 
Uite soro: o să ţi-l omoare, 
o să-i taie gâtul, o să ţi-l doboare... 


- Beee, beee, beee... 
Nu se poate Doamne! Chiar o să-l ucidă! 
O scump fiul meu cu ce eşti tu de vină? 


- Beee, beee, beee... 
Adio mamă! Să rămâi cu bine... Lumina mi se stinge, 
viaţa-mi se destramă: paştele mi-o frânge! 


- Beee, beee, beee... 
Ţine-mă soro, că am să mor... 
Mi-au ucis copilul, cristoşii mamii lor! 


- Beee, beee, beee... 

Lasă scumpă dragă că-şi vor primi răsplată, 
când le va sta în gât tinereţea furată! 

Când le va sta în gât tinereţea furată... 


Poezii animalice 


3.5.12 - 5.30 


Mielul 


Mielul te întreabă, 

dacă tu poţi, te rog să-i răspunzi: 
- De ce mă atârni de picioare? 

De ce îmi tăi gâtul? 

De ce mă scurgi de sânge? 

De ce jupuită pielea mi se frânge? 
Mielul te întreabă... 

Tu ai urechi de surzi... 


Mielul îţi vorbeşte, 

dacă poţi, te rog să nu te ascunzi: 
- De ce îmi crăpi burta? 

De ce îmi tai destinul? 

De ce mă dezmembrezi? 

De ce îmi jupuieşti chipul? 

Mielul te întreabă... 

Tu nu ai urechi să auzi.. 


Mielul îţi şopteşte, 

dacă poţi, te rog să-l asculti: 
- De ce mi-ai tăiat capul? 

De ce mi l-ai fiert? 

De ce mi-ai furat viaţa? 
Crezi că pot să te iert? 
Mielul te întreabă... 

Tu nu ai însă suflet şi uiţi... 


Dacă tu ai fi un miel 

şi cineva te-ar tăia, 

te-ar ucide, te-ar frige şi te-ar mânca, 
tu ai putea să nu zbieri, 

să nu te zbaţi şi să nu strigi: 

- „le rog nu mă tăia! 

Te rog nu mă ucide! 

Te rog nu mă frige! 

Te rog nu mă mânca!” ???... 

Radu Lucian Alexandru 


3.5.12 - 6.40 


Porcul 


Închis în cuşcă de când te-ai născut 

peste ochii tăi s-au tras perdele de fum: 
priveşti viaţa dar încă n-ai văzut 
duhoarea societăţii carnivore de consum... 


Ţi s-au depus peste inimă cruzimi de necrezut, 
indiferenţe criminale şi nepăsări nesănătoase: 
priveşti viaţa, dar încă n-ai văzut 

putoarea morală din poftele tale ucigaşe... 

Poezii animalice 


3.5.12 - 7.30 
Găina 


Orgie criminală: dezmăţ infernal, 

exploatare brutală, instinct bestial... 

Omul carnivor e mai rău decât o lăcustă: 
distruge tot ce atinge căci are inima îngustă... 


Bucătărie criminală: găină decapitată, 

porc ars şi junghiat, oaie jupuită şi eviscerată... 
Omul carnivor e un demon, o ciumă: 

ucide tot ce prinde: fierbe, frige, consumă... 


Viaţă criminală: iubire de moarte, 

hrănire cu durere şi cu pofte necurate... 

Omul carnivor e o bestie însetată de sânge: 

un călău crud ce nu vrea să vadă lacrima ce plânge... 

Radu Lucian Alexandru 


3.5.12 - 10.40 


Calul 


Văzut în sensul său de libertate 

calul îşi trăieşte viaţa sa în tihnă: 

aleargă prin a naturii cetate, 

se joacă, se hrăneşte şi îşi găseşte odihnă... 


El nu cheamă la sine încălecare, 
nu cere povară după el să tragă 
şi nici înlănţuire şi nici ferecare, 
nu vrea potcovire, nici căruţă, nici desagă... 


Calul în libertate nu e un sclav pentru bresle 
şi nici omul liber slugă de cal nu este... 
Libertatea nu cere hamuri, lanţuri, iesle: 

ea nu merge legată cât timp ea trăieşte... 

Poezii animalice 


3.5.12 - 11.15 


Măgarul 


Unii zic că omul e un mare măgar, 

alţii afirmă că e şi el doar un animal... 

Unii spun că omul e doar o bestie ce înfioară, 
alţii susţin că el e doar vită de povară... 


Unii zic că omul e un bou care nu gândeşte, 
alţii afirmă că e şi el doar ceea ce este... 
Unii spun că omul e un porc fără conştiinţă, 
alţii susţin că el e doar lipsit de bunăvoință... 


Unii zic că omul e un cal care se istoveşte, 

alţii afirmă că e şi el doar viaţă ce se risipeşte... 
Unii spun că omul e un câine turbat care latră, 
alţii susţin că el e doar o casă fără vatră... 


Lumea ne spune că omul nu e fiinţă de poveste, 

ea susţine că el e doar spre a fi... 

Viaţa zice însă că omul poate fi mai mult decât este, 
ea afirmă că el o poate iubi... 

Radu Lucian Alexandru 


3.5.12 - 11.50 
Crocodilul 


Viaţa ucide viaţa fără milă. 

O pândeşte, o atacă, o prinde şi o mănâncă: 
uneori o înghite cu uşurinţă, alteori în silă. 
Viaţa se ucide pe sine fără milă... 


Viaţa se luptă cu viaţa spre supravieţuire. 

O urmăreşte, o aleargă, o atinge şi o loveşte: 
uneori o muşcă mortal, alteori scapă de nimicire. 
Viaţa se luptă cu sine pentru supravieţuire... 


Viaţa naşte viaţă cu instinct de înfulecare. 

Ea creşte, se joacă, mănâncă şi se uneşte: 

uneori naşte monştrii, alteori semne de întrebare. 
Viaţa se naşte pe sine în instinct de înfulecare... 


Viaţa iubeşte viaţa trăită la culme. 

O doreşte, o aşteaptă, o provoacă şi o ademeneşte: 
uneori o primeşte, alteori o dăruieşte. 

Viaţa se iubeşte pe sine cât trăieşte în lume... 

Poezii animalice 


3.5.12 - 12.30 
Şopârla 


Zilele trec, una după alta; 

poftele vieţii înfulecă când una când alta... 

Se unduiesc prin ţărână şi prin apă, 

îşi caută astâmpăr, se agită, ucid şi se îndoapă... 


Nopțile trec, una după alta; 

patimile vieţii îşi trăiesc soarta: 

se mişcă prin jungle, mlaştini şi câmpii 
căutând împlinire, satisfacţie şi poezii... 


Zilele trec, nopţile trec, şi una şi alta; 
dorinţele vieţii înghit când una când alta... 
Se poartă prin foc şi prin văzduh 

şi-şi caută destine de fum şi de scrum... 

Radu Lucian Alexandru 


3.5.12 - 13.00 


Privighetoarea 


- Mai termină domnule cu realismul! 
Opreşte-te doamnă din contemplare! 
Intoarceţi-vă privirile dinspre voi spre zare 

şi chemaţi spre viaţă deplină optimismul! 
Chemaţi acum spre viaţă deplină optimismul... 


Te rog domnule gândeşte cu bucurie... 

Şi dumneata doamnă iubeşte mai cu îndemânare! 
Să ne îmbujorăm chipurile şi să trăim cu veselie 
că o singură viaţă avem spre dans şi cântare! 

Că o singură viaţă avem spre dans şi cântare... 


Nu mai vorbi domnule de nenorocire... 

Şi doamnă dragă trăieşte, te rog, mai senin! 
Lumea vă aşteaptă să o întâmpinați cu fericire 
şi să păşiţi hotărâți prin al iubirii destin! 

Şi să păşiţi hotărâți prin al iubirii destin... 


Haide domnule, încetează cu jalea... 

Haide doamna mea, opreşte-te din acuzare! 
Natura a înflorit şi s-a umplut valea 

de flori colorate sub cer de înălţare! 

De flori colorate sub cer de înălţare... 


Stimate domn, stimată doamnă 

soarele a răsărit din nori şi ne înseninează 

cu daruri de primăvară şi bunătăţi de toamnă: 
viaţa vrea să o cinstim cu zâmbete ce luminează! 
Viaţa vrea să o cinstim cu zâmbete ce luminează... 

Poezii animalice 


3.5.12 - 13.45 


Elefantul 


- Omul acesta este dus cu capul: 

se mişcă liniştit şi deloc nu se agită, 

se relaxează, se plimbă şi ignoră dracul... 
Oare el nu ştie că viaţa e cumplită? 


- Ba, îl mai apucă dracii şi pe el câteodată, 
mai ales când se îndrăgosteşte... 

lubeşte măreț - cu toată nebunia lui deodată: 
atunci cu el să nu te pui că te prăpădeşte... 


- Fugi bre de aici... Nu-l vezi cât e de liniştit 
şi cât de senin păşeşte printre spini? 

Imi pare ascet, aşezat şi domolit, 

un munte de calm respectat de vecini! 


- Aşa este până când sexul intră în poveste: 
el te atrage şi viaţa ţi-o schimbă, 

te amăgeşte şi te cucereşte, 

te rătăceşte şi te pune în limbă... 

3.5.12 - 14.30 
Ţânţarul 


Ai supt sângele poporului domnule politician! 

Şi ai minţit populaţia făcând din ţânţar armăsar. 
Ai păcălit lumea cu promisiuni electorale 

şi ai amăgit națiunea cu discursuri înșelătoare! 


Ai supt sângele poporului domnule politician! 

Şi ai înşelat alegătorii an de an... 

Ai cumpărat voturi cu cadouri nelegale 

şi ai măsluit rezultatele când ai numărat la votare... 


Ai supt sângele poporului domnule politician! 

Ai trucat licitaţii publice şi ai cheltuit venitul ţării în van. 
Ai luat bani muncii cu greu şi i-ai furat să faci avere, 

ai profitat de funcţii şi influenţă ca să capeti lovele. 


Ai supt sângele poporului domnule politician! 
Ai supt din gâtul lui la fel ca un ţânţar. 

Dar iată că acum a băgat şi el de seamă 

şi te-a prins ca pe o insectă înecată în zeamă! 

Poezii animalice 


3.5.12 - 16.20 
Viermii 


Când viermii bat în retragere 
fluturii se înalţă spre cer; 
când timpul are aripi agere 
fiinţele se nasc şi pier... 


În vremea lor ceţoasă, 

acoperită văzduhului prin nepăsare, 
viermii mănâncă frunza sănătoasă 
şi apoi zboară cu aripi de zare... 


Când viermii bat în retragere 
fluturii se înalţă spre cer; 
când timpul are aripi agere 
fiinţele se nasc şi pier... 


Prin zvârcolire de vierme 

se pune în mişcare pământul; 
prinsă mereu între două extreme 
se duce fapta şi gândul... 


Când viermii bat în retragere 
fluturii se înalţă spre cer; 
când timpul are aripi agere 
fiinţele se nasc şi pier... 

Radu Lucian Alexandru 


3.5.12 - 17.06 + 6.5.12-R 
Fluturii 


Deşi au ţinută firavă şi zboară în surdină 

fluturii nu sunt fiinţe lipsite de joc. 

Deşi zboară în noapte atraşi de lumină 

fluturii nu sunt fiinţe lipsite de noroc. 

Deşi au podoabă regească şi rătăcesc printre flori 
fluturii nu sunt fiinţe lipsite de amor. 

Deşi iubiţi de frumuseţe cerească şi pictaţi divin în culori 
fluturii nu sunt fiinţe lipsite de dor. 


Fluturii zboară din floare în floare, 
florile îi ademenesc cu raze de soare; 
fluturii zboară din floare în floare, 
florile îi primesc în petalele goale; 
fluturii zboară din floare în floare, 
florile îi iubesc şi îi lasă să zboare... 


Deşi aripile lor cresc în oglindă şi drumul le este călător 
fluturii nu sunt fiinţe lipsite de durere. 

Deşi sunt purtaţi de vânt şi pasul le este visător 

fluturii nu sunt fiinţe lipsite de plăcere. 

Deşi nuanțele lor de viaţă plutesc libere prin conştiinţă 
fluturii nu sunt fiinţe lipsite de amăgire. 

Deşi zbaterile lor nestinse cheamă viitorul spre voinţă 
fluturii nu sunt fiinţe lipsite de împlinire. 


Fluturii zboară din floare în floare, 
florile îi ademenesc cu raze de soare; 
fluturii zboară din floare în floare, 
florile îi primesc în petalele goale; 
fluturii zboară din floare în floare, 
florile îi iubesc şi îi lasă să zboare... 


Fluturii zboară din floare în floare, 
florile îi iubesc şi îi lasă să zboare... 


21 


Poezii animalice 


3.5.12 - 17.45 + 6.5.12 - RF 


Albinuţa 


Albinuţa, zum, zum, 
hărnicuţa, zaa, zaa, 
zboară cu nectar. 

Ea micuța, zum, zum, 
sărăcuţa zaa, zaa, 
poartă florilor un dar. 
Albinuţa, zum, zum, 
hărnicuţa, zaa, zaa, 
ne anunță o unire. 

Ea micuța, zum, zum, 
sărăcuţa, zaa, zaa, 

e petitor de înflorire. 


Zum, zum, za, za, 
zum-zăriţă, zum-zărea, 
printre flori viaţa ne cântă: 
Zum, zum, za, za, 
zum-zăroi, zum-zare-za. 
Zum, zum, za, za, 
zum-zăriţă, zum-zărea, 
zum-zăroi, zum-zare-za. 
Za-za, za-za, 
za-za-za-za-za-za... 


Albinuţa, zum, zum, 
hărnicuţa, zaa, zaa, 
îşi adună miere. 

Ea micuța, zum, zum, 
sărăcuţa, zaa, zaa, 
dă stupului putere. 
Albinuţa, zum, zum, 
hărnicuţa, zaa, zaa, 
dansează cu o floare. 
Ea micuța, zum, zum, 
sărăcuţa, zaa, zaa, 
ne cântă sub soare: 

Zum, Zum, za, za, 
zum-zăriţă, zum-zărea; 
zum, Zum, za, za, 
zum-zăroi, zum-zare-za. 
Zum, Zum, za, za, 
zum-zăriţă, zum-zărea, 
zum-zăroi, zum-zare-zaaa... 


Albinuţa, zum, zum, 
hărnicuţa, zaa, zaa, 
zumzăie de zor. 

Ea micuța, zum, zum, 
sărăcuţa, zaa, zaa, 
topăie în zbor. 
Albinuţa, zum, zum, 
hărnicuţa, zaa, zaa, 
crede în iubire. 

Ea micuța, zum, zum, 
sărăcuţa, zaa, zaa, 
crede în dăruire: 


Zum, Zum, Za, za, 
zum-zăriţă, zum-zărea, 
ce gustoasă e mierea: 
Zum, Zum, Za, za, 
zum-zăroi, zum-zare-za. 
Zum, Zum, za, za, 
zum-zăriţă, zum-zărea, 
zum-zăroi, zum-zare-za. 
Za-za, za-za, 
za-za-za-za-za-za... 


Zum, Zum, za, za, 
zum-zăriţă, zum-zărea; 
zum, Zum, za, za, 
zum-zăroi, zum-zare-za. 
Zum, Zum, za, za, 
zum-zăriţă, zum-zărea, 
zum-zăroi, zum-zare-zaaa... 

3.5.12 - 18.20 
Furnicuţa 


Are multă treabă că frunza îi dulce, 

în muşuroi îi zarvă, ea pleacă în grabă, 
stresată să ajungă, pe drum să apuce, 
în lumea din junglă, să adune provizii 
cât să îi ajungă... 


Furnicuţa fuge huţa-huţa, 
încoace şi încolo, mereu cu căruţa. 
Furnicuţa fuge huţa-huţa, 
huţa cu căruţa, doar ea şi cu Nuta. 


Se arată brează dând sfaturi ciudate 

şi mult gesticulează când te abordează... 
Găteşte bucate: şi supă şi salate. 

Le face pe toate că-i harnică tare 

şi iute la fapte... 


Furnicuţa fuge huţa-huţa, 
încoace şi încolo, mereu cu căruţa. 
Furnicuţa fuge huţa-huţa, 
huţa cu căruţa, doar ea şi cu Nuta. 


Furnicuţa fuge huţa-huţa-huţa, 
încoace şi încolo, mereu cu căruţa. 
Furnicuţa fuge huţa-huţa-huţa, 
încoace şi încolo, mereu cu căruţa... 

3.5.12 - 18.50 + 7.5.12 - F 
Iepuraşul 


- Unde te duci domnule Iepuraş? Şi unde te grăbeşti? 
Doar nu mergi în oraş?... 
Ia spune: chiar mergi în oraş? 


- Acolo mă duc, măi vere Bursuc, 

că vreau şi eu acasă să aduc 

un morcov şi un suc!... 

Am poftă de un morcov şi de ceva suc! 


- Înţeleg cu morcovul ce ai putea face... 
Dar ce e cu sucul? El ce bine îţi face?... 
Ia spune: sucul, el ce bine îţi face? 


- Văd că eşti nedumerit dar nu ar trebui: 
că şi sucul e de morcovi tu ar trebui să ştii! 
Că sucul de morcovi mie îmi place şi tu cred că ştii! 


- Ia te uită la vărul lepuraş: 

vrea suc de morcovi... preparat în oraş... 

Chiar vrei să bei suc de morcovi la terasă în oraş? 

- Şi ce ai vrea să beau? Suc de mere diluat cu pere? 
Ia zi: tu asta bei? Suc de mere diluat cu pere? 


- Vai de mine, dar nici nu m-aş gândi! 
Eu beau doar suc de orz, mălai şi hamei, 
eu beau suc de struguri şi de prune... 
Eu beau doar sucuri bune, bune... 


Morcovul, întradevăr, face bine la vedere 
şi sucul de morcovi e dulce la gustare... 
Dar sucul de hamei te bine dispune, 

sucul de struguri are gust de mângâiere 
iar sucul de prune te aprinde de plăcere... 


- Hai să trăieşti măi vere! Că bine le mai zici! 
Hai cu mine la un suc! Sau poate la o bere! 
Hai cu mine în oraş măi domnule Bursuci!... 

3.5.12 - 19.55 


Veveriţele 


Nu mai roade nucile că vin veveriţele 

şi le rod ele pe rând - şi cu zgomot şi râzând... 
Nu mai roade alunele că vin veveriţele 

şi le rod ele pe toate - şi proaspete şi uscate... 


Nu mai roade la seminţe că vin veveriţele 

şi le rod ele pe rând - şi pe bune şi în gând... 
Nu mai roade ghinzile că vin veveriţele 

şi le rod ele pe toate - şi căzute şi înălțate... 


Nu mai roade grijile că vin veveriţele 

şi le rod ele pe rând - mai încolo, mai curând... 
Nu-ţi mai roade fricile că vin veveriţele 

şi le rod ele pe toate - reale şi imaginate... 


Nu-ţi mai roade tristeţile că vin veveriţele 

şi le rod ele pe rând - şi vesele şi dansând... 
Nu-ţi mai roade poftele că vin veveriţele 

şi le rod ele pe toate - risipite şi adunate... 


26 


Radu Lucian Alexandru 


3.5.12 - 20.10 


Cerbul 


Nu te lua în coarne cu cerbul cel falnic, 

nu te ciocni în icoane cu omul şăgalnic, 

nu te spurca în vorbe cu femeia-ţaţă, 

nu te murdări pe gânduri de la gagica-piaţă... 


Nu te lua în coarne cu cerbul fanatic, 

nu te lovi în gesturi cu animalul tomnatic, 
nu te atinge-n dorinţă cu speranţa deşartă, 
nu te limita în voinţă cu amăgirea deşirată... 


Nu te lua în coarne cu cerbul lunatic, 

nu te minţi că răul e simpatic, 

nu te prosti în fapte cu gânduri necurate, 

nu te îndemna la pofte din start necugetate... 


Nu te lua în coarne cu cerbul fără minte, 
nu te răni în lupte lipsite de ţinte, 

nu te lăsa dus de ape pe a vieţii valuri 
şi nu te forţa să ajungi nicăieri 

că lumea n-are maluri... 

3.5.12 - 23.30 + 8.5.12 - F 


Barza 


(B:) Când vă iubiţi spre însămânţare 
schimbaţi între voi atingeri corporale 
şi săruturi senzuale... 

Şi ca să vă puneţi bine cu barza 
mânuiţi bine cuvântul şi fraza 

şi când ea stă undeva pe aproape 
cântaţi tare toată amiaza: 


- Burzulică, barza mea, 
burzuloi, bărzoiul meu 
vino încoace ca un zmeu 
şi adă-mi copilul meu! 
Vino încoace prin înalt 

şi adu-mi, te rog, băiat! 
Vino încoace înaripată 

şi adu-mi frumoasă fată! 


(F:) Iubiţi-vă absorbiți în adorare, 
dăruiţi-vă plăcere, cu maximă încântare 
şi porniţi-vă instinctele paternale, 

că dacă şi barza e anunţată, 

prin telegraf sau altă metodă testată, 
poate ea va veni la voi în curând 

cu o fetiţă la poartă... 


- Burzulică, barza mea, 
burzuloi, bărzoiul meu, 
vino încoace măi bărzoi 
şi adu-mi copii vioi! 
Vino încoace măi bărzică 
şi adă-mi şi mie o fiică! 
Vino încoace alburiu 

şi adă-mi şi mie un fiu! 


(B:) Iubiţi-vă pierduţi în plăcere, 
înfiripaţi viaţă că asta se cere 
şi îndrăgiţi-vă cu dulce putere 

că dacă barza prin telegraf e înştiinţată 
sau prin altă metodă e chemată 

ea o să vină la voi, în curând, 

cu un băieţel la poartă! 


(F:)- Cheamă barza, treci la fapte, 
dă-i cu ciocul şi cântă măi bărbate! 


(B:)- Burzulică, barza mea, 

frumoasă mândră, dragostea mea 

te rog anunţă barza şi dansează în noapte, 
mişcă-ţi trupul şi cântă-mi în şoapte! 


(F:)- Burzuloi, bărzoiul meu 
dă-i şi cântă dragul meu... 


29 


Poezii animalice 


3.5.12 - 21.20 + 5.5.12 - RF 


Lebăda 


Plutind pe ape reflectate în constelații şi stele 
dorinţele vin neanunţate cu semn de prevestire, 
de aşezare acolo sus, în ceruri mărgele, 

a unor vorbe de spus sub cântec de iubire: 


- Desfă-ţi aripile iubito şi zboară cu ele, 
mişcă-ţi aripile iubito prin visele mele, 
deschide-ţi aripile iubito şi dansează cu ele, 
întinde-ţi aripile iubito şi poartă-mă spre stele! 


Alături de nuferi înfloriţi şi frunze înverzite, 
sub ceruri fierbinţi, plutesc feeric lebedele... 
Pe lacuri cu stele, sub sălcii liniştite, 

printre dansuri de iele, ne încântă poemele... 


- Desfă-ţi aripile iubito şi zboară cu ele, 
mişcă-ţi aripile iubito prin visele mele, 
deschide-ţi aripile iubito şi dansează cu ele, 
întinde-ţi aripile iubito şi poartă-mă spre stele! 


Luna se urcă spre rai şi sorii îi vin diademă 
lucind în lumină de mai peste depărtare... 
Adie prin noapte a ta fiinţă boemă 
absorbită în şoapte dorite spre înălţare... 


- Desfă-ţi aripile iubito şi zboară cu ele, 
mişcă-ţi aripile iubito prin visele mele, 
deschide-ţi aripile iubito şi dansează cu ele, 
întinde-ţi aripile iubito şi poartă-mă spre stele! 


30 


Radu Lucian Alexandru 


3.5.12 - 21.55 
Papagalul 


Copiator de vorbe repetate în neştire, 

variate puţin spre diversificare, 

cel ce trăieşte în slove despărțite de trăire 

îşi joacă naiv sensul legat în proză şi versificare... 
Naiv îşi joacă sensul prin proză şi versificare... 


Timpul cade paravan peste chemări la grațiere, 
fără de liman se întinde dorinţa de repetare, 
păşind prin iluzii moarte şi amăgiri austere 
ivite mereu conştiinţei pe ritm de reluare... 
Mereu ivite conştiinţei în ritm de reluare... 


Rătăcitoare prin gesturi şi semne de limbă, 
sedusă de minte prin iluzii de interpretare, 
fiinţa, vrăjită de simboluri, magic se preschimbă 
în papagal de vorbe rostite la întâmplare... 
În papagal de vorbe rostite la întâmplare... 

3.5.12 - 22.30 + 5.5.12 - R 
Rândunica 


Te văd acum 
zburând prin curte 
spre cuibul tău 

din anii trecuţi, 
plutind pe aripi 

în reprize scurte, 
anunțând primăvara 
şi timpul de nunţi... 


Rândunica iarăşi zboară 

pe cer senin de primăvară, 
timpul se întâlneşte iară 

cu zâmbetele de chitară, 
viaţa iarăşi înfloreşte 

pentru încă o vară, 

lumea, din nou, se veseleşte 
din zori şi până-n seară! 


Îţi văd puişorii 
strigând în gura largă, 
din cuibul tău 

lipit de grindă, 
chemându-te 

ca să le aduci în grabă 
de ale gurii 

şi aripi să-i cuprindă. 


Rândunica iarăşi zboară 

pe cer senin de primăvară, 
timpul se întâlneşte iară 

cu zâmbetele de chitară, 
viaţa iarăşi înfloreşte 

pentru încă o vară, 

lumea, din nou, se veseleşte 
din zori şi până-n seară! 

Iată-ţi puii 

cum zboară prin şură 
învățând aerul 

cum să-l stăpânească, 
gătindu-se să plece 

şi ei după căldură, 

alături de toată 

suita voastră păsărească... 


Rândunica iarăşi zboară 

pe cer senin de primăvară, 
timpul se întâlneşte iară 

cu zâmbetele de chitară, 
viaţa iarăşi înfloreşte 

pentru încă o vară, 

lumea, din nou, se veseleşte 
din zori şi până-n seară! 

3.5.12 - 23.00 
Porumbelul 


Iubirea e un simbol 

de pace şi armonie 

ce zboară gingaşă 

prin cer cu porumbeii, 
călătorind mesageră 

pentru împăcare şi simpatie 
şi poposind mai ales 

în inima femeii... 


Iubirea înălţată stindard 

spre alinare, 

coborâtă din nori 

prin raze albe de speranţă, 
poartă în mâinile ei 

putere de vindecare 

şi în glasul său semne, 
inconfundabile, de toleranţă... 


Iubirea se cuibăreşte 

în inimă sinceră, nedeghizată, 
purificând mintea 

de aşteptări neîntemeiate, 
dăruind de la sine 

plăcere senină şi curată 

prin gesturi frăţeşti 

şi fapte adevărate... 


Iubirea e un simbol 

de pace şi armonie 

ce zboară gingaşă 

prin cer cu porumbeii, 
călătorind mesageră 

pentru împăcare şi simpatie 
şi poposind mai ales 

în inima femeii... 

3.5.12 - 23.15 
Vrabia 


Cip-cirip, cirip, cirip, 

vrăbiile cântă, fluturii zboară, 
pomii înfloresc, e primăvară iară... 
Cip-cirip, cirip, cirip, 

hop-şi-aşa şi încă un pic, 

viaţa dansează din buric... 


Cip-cirip, cirip, cirip, 

păsările se bucură de noul anotimp, 
florile se desfac şi cad pe nisip... 
Cip-cirip, cirip, cirip, 

hop-şi-aşa şi încă un pic, 

fetele se arată la soare în slip... 


Cip-cirip, cirip, cirip, 

albinele zumzăie, furnicile muncesc, 
iarba dansează, copacii înverzesc... 
Cip-cirip, cirip, cirip, 

hop-şi-aşa şi încă un pic, 

lumea întinereşte şi se schimbă la chip... 


Cip-cirip, cirip, cirip, 

vrăbiile cântă, fluturii zboară, 
pomii înfloresc, e primăvară iară... 
Cip-cirip, cirip, cirip, 

hop-şi-aşa şi încă un pic, 

viaţa dansează din buric... 

3.5.12 - 23.55 
Omul 


Călătorind pe creasta 
unui val de uimire, 
răsărit din ocean 

de viaţă cu sensuri, 
omul, fiinţa aceasta 
capabilă de iubire, 
prin gest năzdrăvan 
îşi caută înţelesuri... 


Oglindindu-se-n rațiune 
şi în dorinţă de fericire, 
privind lumina minţii 

cu semne de întrebare, 
omul, această fiinţă 
capabilă de iubire, 

prin magie de ştiinţă 

îşi poate găsi afirmare... 


Cercetându-şi conştiinţa 

şi imboldul spre împlinire, 
înţelegându-şi jocul purtat 

prin întâmplare şi prin repetare, 
omul, această fiinţă 

capabilă de iubire, 

prin sinceritate şi bunăvoință 

îşi poate găsi transformare... 

Zi de mai 


Căţeluşul 
Pisica 
Vaca 
Taurul 
Boul 


Oaia 

Mielul 
Porcul 
Găina 


Calul 

Măgarul 
Crocodilul 
Şopârla 
Privighetoarea 


Elefantul 
Ţânţarul 
Viermii 
Fluturii 
Albinuţa 
Furnicuţa 
Iepuraşul 


Veveriţele 
Cerbul 
Barza 
Lebăda 
Papagalul 
Rândunica 
Porumbelul 
Vrabia 


Omul 


Cuprins 

